Държавен вестник, бр. 41, 2007 г., стр. 60

С Т Р .  60
Д Ъ Р Ж А В Е Н   В Е С Т Н И К
Б Р О Й  41
Чл. 228. Индивидуалният договор при общи
условия между предприятието, предоставящо
обществени телефонни услуги, и крайния пот-
ребител съдържа най-малко:
1. идентификационни данни на крайния пот-
ребител;
2. телефон (факс, електронен адрес) и адрес
на крайния потребител;
3. вид и описание на услугите;
4. срок на ползване на услугите;
5. цени, ценови пакети или тарифи, условия
и срокове на плащане;
6. условия за продължаване и прекратяване
на индивидуалния договор.
Чл. 229. Когато предприятията предоставят
електронни съобщителни услуги само въз ос-
нова на индивидуален договор с крайните пот-
ребители, договорът съдържа, освен информа-
цията по чл. 228, и:
1. параметри за качество на услугите и отго-
ворност, включително обезщетения или неус-
тойки, при неспазването им;
2. условия за поддръжка на предлаганите
услуги;
3. начини за получаване на актуална инфор-
мация за всички цени;
4. начини за разрешаване на спорове във
връзка с договора.
Чл. 230. (1) Общите условия или изменени-
ята им се публикуват от предприятията на стра-
ницата им в интернет и се представят на видно
място в търговските им обекти или по друг
подходящ начин в срок не по-кратък от 30 дни
преди влизането им в сила.
(2) Всеки краен потребител при изменение
на общите условия има право да прекрати ин-
дивидуалния договор без санкции в срок до един
месец от влизането им в сила.
(3) Разпоредбата на ал. 2 не се прилага, ко-
гато:
1. промените в общите условия произтичат
от приложимото законодателство или от акт на
комисията, или
2. в индивидуалния договор са включени
отстъпки от предприятието по отношение на
съответния краен потребител.
Чл. 231. (1) Предприятията, предоставящи
обществени електронни съобщителни услуги,
осигуряват свободен достъп най-малко до:
1. общите условия на договора с крайните
потребители, когато е приложимо;
2. актуална информация за цени и ценови
пакети;
3. актуална информация за качеството на
предлаганите услуги.
(2) Предприятията, които предоставят об-
ществени телефонни услуги, поддържат на
страницата си в интернет актуална информа-
ция относно:
1. наименование, адрес, телефон за контак-
ти с предприятието;
2. предлагани телефонни услуги:
а) цени за достъп, всички видове потреби-
телски цени, включително данни за отстъпки и
специални ценови пакети;
б) компенсации и възстановяване на разхо-
ди, включително подробна информация за при-
лагани схеми за компенсации;
в) видове услуги по поддръжка;
г) договорни условия, включително мини-
мален договорен срок, ако е относим;
3. процедура за уреждане на спорове между
предприятието и крайни потребители;
4. информация за права, свързани с изпол-
зването на възможностите по чл. 198, ал. 1.
(3) Предприятията, предоставящи универсал-
на услуга, поддържат на страницата си в интер-
нет актуална информация относно предлагани-
те обществени телефонни услуги, включително
размер на цената за абонамент и цените за опе-
раторски услуги, справочни услуги за телефон-
ни номера, избирателно ограничаване на по-
виквания, поддръжка и други.
Чл. 232. (1) Предприятията, предоставящи
универсална услуга, представят за съгласуване
в комисията общи условия на договорите с
крайните потребители за тази услуга в срок не
по-кратък от 30 дни преди започване на пре-
доставянето на услугата.
(2) В случай че общите условия не съответ-
стват на изискванията на чл. 227, в 14-дневен
срок от представянето им комисията уведомя-
ва предприятията по ал. 1, като дава указания и
срок за отстраняване на несъответствията.
(3) След отстраняване на несъответствията
предприятията по ал. 1 внасят общите си усло-
вия в комисията.
(4) Комисията съгласува общите условия на
предприятията, предоставящи универсална ус-
луга, в 14-дневен срок от първоначалното им
внасяне или от привеждането им в съответст-
вие с указанията по ал. 2.
(5) Предприятията по ал. 1 публикуват на
страницата си в интернет и предоставят в тър-
говските си обекти общите условия на договора
с крайните потребители в 7-дневен срок след
съгласуването им от комисията през целия пе-
риод на дейността си.
(6) Предприятията, предоставящи общест-
вени телефонни услуги, представят за сведение
в комисията общите условия на договорите с
крайните потребители.
Чл. 233. (1) Изменение или допълнение на
общите условия може да бъде извършено по ини-
циатива на предприятието или на комисията.
(2) Изменение или допълнение на общите
условия по инициатива на предприятието се
извършва по реда на чл. 232, ал. 2.
(3) Изменение или допълнение на общите
условия може да бъде извършено по инициати-
ва на комисията с цел защита на интересите на
крайните потребители. В този случай комиси-
ята дава задължителни указания на предприя-
тието за съответните изменения.